MUNICIPIUL CRAIOVA

CONSILIUL LOCAL AL MUNICIPIULUI CRAIOVA


              HOTĂRÂREA NR.78
privind modificarea prin completare a temeiului legal al Hotărârii Consiliului Local al Municipiului Craiova nr.641/2014 privind aprobarea impozitelor şi taxelor locale, pentru anul 2015
         Consiliul Local al Municipiului Craiova, întrunit în şedinţa ordinară din data de 26.02.2015.

Având în vedere raportul nr.30204/2015 întocmit de Direcţia Impozite şi Taxe prin care se propune modificarea prin completare temeiului legal al Hotărârii Consiliului Local al Municipiului Craiova nr. 641/2014, privind aprobarea impozitelor şi taxelor locale, pentru anul 2015 şi rapoartele comisiilor de specialitate ale Consiliului Local al Municipiului Craiova nr. 82, 83, 84 şi 85/2015;     

În temeiul art. 36 alin.2 lit. b coroborat cu alin. 4 lit. c, art. 45, alin. 2, lit. c,  art.61 alin.2 şi art.115, alin.1, lit.b, din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea prin completare a temeiului legal al Hotărârii Consiliului Local al Municipiului Craiova nr.641/2014 privind aprobarea impozitelor şi taxelor locale, pentru anul 2015, cu prevederile art.125 alin.1 şi 2 lit.d din Ordonanţa Guvernului nr.92/2003 privind Codul de procedură fiscală, republicată, cu modificările şi completările ulterioare şi ale Hotărârii Guvernului nr.1050/2004 pentru aprobarea Normelor metodologice de aplicare a Ordonanţei Guvernului nr.92/2003.
Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Impozite şi Taxe vor aduce la îndeplinire prevederile prezentei hotărâri.

